‘बैठकले अध्यक्ष (ओली) लाई प्रधानमन्त्रीको उम्मेदवार बनाउने औपचारिक निर्णय गरेको छ,’ उपमहासचिव घनश्याम भुसालले भने । बैठकमा अध्यक्ष ओलीले माओवादी केन्द्रसँग पार्टी एकताका लागि भइरहेको बैठकबारे जानकारी गराएका थिए ।अकस्मिक रुपमा बोलाइएको एमाले स्थायी कमिटी बैठक करिब ४५ मिनेट बसेको थियो । सोही समयमा नेकपा माओवादी केन्द्रका केन्द्रीय सचिवालयका बैठक पनि बसेको थियो । दाहाल निवास खुमलटारमा भएको बैठकले पनि दुवै दलका अध्यक्षबीच भएको सहमति पारित गरेको थियो ।
